
Muurahaisten lajienvälisistä suhteista. 



Heikki Wuorenrinne 



Yhteiskunnisssa elävistä pistiäisistä ovat muurahaiset siinä suhteessa erikoisia, 
että niillä tavataan pesiä, joissa asuu kaksi tai useampiakin lajeja. Lisäksi monilla 
lajeilla on taipumusta hakeutua toistensa seuraan. Nämä lajienväliset suhteet 
ovatkin juuri muurahaisilla kehittyneet erääksi kiintoisaksi yhteiskuntaelämän 
ilmiöksi. 

Saksalainen E. Wasmann (1901) lienee ensinnä laatinut järjestelmän nyt käsi- 
teltävänä olevaan puoleen muurahaisten elämässä. Myöhemmin on esitetty useita 
muitakin jakoja (esim. Skvvarra 1929a, Stitz 1939 ja Viehmeyer 1908), jotka 
noudattavat pääpiirteissään samoja latuja kuin ensimmäinenkin. Seuraavan 
esityksen perustana on kuitenkin Morleyu (1945 ja 1946) esittämä järjestelmä, 
joka sekään ei poikkea olennaisesti aikaisemmista. 

Pesien asukasrakenteen perusteella on muurahaispesät yleensä jaettu kolmeen 
ryhmään: yhden lajin asuttamat pesät, yhteispesät ja sekapesät. Jälkimmäisiä 
voitaisiin kutsua yhteisesti pesäyhdistymiksi. (MoRLEvllä mixobiotic colonies, 
joihin kuuluvat compound nests ja mixed nests). Yhteispesimisessä kukin laji 
elää omassa pesäkäytäväsysteemissään samassa kannossa, saman kiven alla tai 
samassa sammalmättäässä. Niiden käytävät saattavat rajoittua toisiinsa tai 
kulkea jopa toistensa lomitse. Sensijaan sekapesissä asuu kaksi tai useampiakin 
lajeja samassa pesälabyrintissa. Nämä eri tyypit voidaan jakaa edelleen eri 
muurahaislajien välisiä yhteistoimintasuhteita silmälläpitäen satunnaisiin, ehdol- 
lisiin ja ehdottomiin suhteisiin. 

Yleisenä piirteenä eri muurahaislajien suhtautumisessa toisiinsa on kilpailu 
pesäpaikoista. Täysin sulkeutuneissa puhtaissa metsiköissä tapaa harvoin pesä- 
yhdistymiä, mutta heti kun hakkuuta on vähänkin suoritettu, muurahaiset alka- 
vat etsiytyä lukuisasti näille paikoille, jolloin pesäyhdistymien määrä kasvaa] 
jon suuremmaksi. Samaten on laita metsänreunoissa, ahoilla, hakkuualueilla, 
kallioilla, kuloalueilla ym. paikoilla, joissa luonnostaan tai ihmistoiminnan tulok- 
sena on aukeita tai puoliaukeita aloja, missä on sopivia pesimäalustoja kuten 
kantoja, kiviä ja mättäitä. Eri muurahaislajien hakeutuminen toistensa seuraan 
selittynee niiden kilpailusta pesimäpaikkojen valtauksessa. Tri Oinonen on osoit- 
tanut (1956), että esim. kallioilla, joissa sopivista pesäpaikoista on puutetta, 
Lasius flavus toimii pioneerilajina edistäen rakennustyöllään muiden muurahais- 
ten tuloa kallioille. Metsämailla on luonnollisesti suurempi valinnanvara pesä- 
paikkojen suhteen, mutta sielläkin luonnon muodostamat pesäpaikat (kivien alus- 
tat ja lahokannot) ovat monesti pesäyhdistymien sijaintipaikkoja. Erikoisesti 
on huomattava hakkuualueilla Myrmica ruginodiksen vastaavanlainen pioneeri- 
toiminta. Kuten taulukosta 1 nähdään on Leptothorax acervorum aivan omaa luok- 
kaansa tunkeutujalajina. Eräs selitys lienee puolustuskeinojen suuri tehokkuus; 

tri Oinonen (henkilökohtaihen tiedonanto) on todennut esim. Myrmjca-lajien 
karttavan Leptothoraxien voimakkaita pistoksia, mikä selittäisi viimeksimainittu- 
jen »helpon» tunkeutumisen toisten pesimäalueille. On kuitenkin vaikeata mennä 
arvailemaan, mistä varsinaisesti johtuu toisten lajien suurempi aktiivisuus pesien 
valtauksessa. 

Yhden lajin aikaisemmin asuttamista, mutta sitten hylkäämistä pesistä saat- 
taa löytää toisen lajin yhteiskunnan, jonka työläiset ovat osittain muuttaneet 
pesän alkuperäistä rakennetta. Siten Myrmica-la.]it pyrkivät valtaamaan hylät- 
tyjä Formica rufa-pratensis -ryhmän kekopesiä. Varsinkin maatuneista keko- 
pesistä tapaa tällaisia eri Myrmica- ja Le^/o^Äora^-lajien yhteispesiä. Mikäli uusi 
yhteiskunta tunkeutuu pesään, jossa on vielä alkuperäisiä asukkeja jäljellä, kehi- 
tys saattaa johtaa joko puhtaaseen yhden lajin pesään tai yhteispesään riippuen 
k. o. lajien erilaisesta ekologisesta voimakkimdesta. Yhteispesät saattavat olla 
satunnaisia, ehdollisia tai ehdottomia. Suurin osa yhteispesätyypeistä on kahta 
edellistä muotoa; kaikki tähän mennessä tavatut erilaiset yhdistelmät on koottu 
taulukkoon 1. On kuitenkin vaikeata vetää rajaa satunnaisten ja ehdollisten s. o. 
säännöllisesti esiintyvien yhdistelmien välille. 

Ehdotonta yhteispesätyyppiä meillä edustaa ainoastaan Formicoxenus niti- 
dulus, joka rakentaa pesäkäytäväsysteeminsä Formica rufa-pratensis -ryhmän 
muurahaisten kekoihin. Harvemmin tapaa sen isäntämuurahaisena Formica 
truncorumm. Näiden lajien välinen suhde on muista yhteispesintämuodoista poike- 
ten hyvin kiinteä; F. nitidulus ei pysty elämään kekopesien ulkopuolella. Siten 
kekomuurahaisten muuttaessa uuteen pesään seuraavat F. nitiduluksetkin mu- 
kana niiden jalkoihin ym. kiinnitarrautuneina (Adlerz 1884). Sen pesäkäytävät 
ovat rakennetut hienommista aineksista ja niiden koko on pienempi kuin isäntä- 
muurahaisella ja ne sijaitsevat keon sivuosissa, ei kuitenkaan koskaan maan alla 
(Larsson 1943; Skwarra 1929a). Forel (1893) on todennut, että F. nitiduluksen 
pesäkäytävät ovat kekomuurahaisten käytävien yhteydessä. Ne hankkivat ravin- 
tonsa kekopesästä käyttäen hyväkseen kekomuurahaisten sinne tuomaa ravintoa. 
Mitään vihollisuuksia ei tiettävästi esiinny näiden lajien välillä. F. nitidulus 
9:n palatessa häälennoltaan se etsii joko saman entisen kekopesän tai tunkeutuu 
uuteen. Toukkansa ne hoitavat itse. Niitä on tavattu erilaisilta olinpaikoilta, 
soilta (Wuorenrinne 1956) ja kuivalta maalta; mitään erikoisesti suosittua kas- 
villisuustyyppiä ei näytä olevan. Sensijaan ne hakeutuvat mielellään sellaisiin 
pesiin, joissa on keskellä kanto. Ne eivät seuraa isäntiään maan alle talvehti- 
maan (Jacobson 1939). 

Orjuuden ja samalla sekapesien synty muurahaisilla on kauan kiinnostanut 
tutkijoita. Jo Darwin selitti orjuuden synnyn muurahaisilla valintaoppinsa 
mukaisesti siten (Järven 1905, mukaan), että ensimmäiset orjat olisivat syntyneet 
pesään sattumalta tuoduista vieraiden lajien koteloista, ja näiden tuottama hyöty 
olisi sitten saanut nuo muurahaiset jatkamaan orjien hankintaa. Kuitenkin on 
todettu, että vain tietyt lajit kelpaavat toisille orjiksi. Jos muiden lajien koteloita 

Taulukko 1 a. Eri muurahaislajien yhteispesäyhdistelmät. Tunkeutujalaji pystysuorassa 
sarakkeessa. X Oinonen (1956), a. Gösswald (1932), o Jacobson (1939), • Skwarra (1929 a 

ja b), * Stitz (1939), + omat havainnot. 
Tabelle 1 a. Artenkombinationen der Nestgemeinschaften. SenkrecMe Rubriken: Eindringer- 
arten. x Oinonen (1956),^ Gössmald {1932), o Jacobson {1939),0Skwarra (1929 a und b), * Stitz 

(1939), + eigene Beobachtungen. 

tulee pesään, niin niistä syntyneet muurahaiset tapetaan armotta. Aikojen 
kuluessa lienee tapahtunut erikoistumista, mutta nykyisiä olosuhteita tutkimalla 
ei päästä selvyyteen siitä, miten tuollainen suhde on alunalkuaan syntynyt. Toi- 
saalta voidaan kyllä aktualistista periaatetta käyttää hyväksi selvittämällä, miten 
muurahaisyhteiskunta syntyy nykyään. Yhteiskunnan perustaa hedelmöittynyt 
naaras joko yksinään tai se saa apua joko oma- tai vieraslaj isiltä muurahaisilta. 
Näitä jälkimmäisiä voitaisiin kutsua »epäitsenäisiksi» naaraiksi vastakohtana 
edellisille »itsenäisille». Tällaisten »epäitsenäisten» naaraiden kautta sekayhteis- 
kunnat syntjrvät seuraavilla tavoilla (Larsson 1943): 

Taulukko 1 b. Useamman muurahaislajin yhteispesäybdistelmät. Tunkeujalajit vaakasuorissa 
sarakkeissa, x Oinonen (1956), + omat havainnot, ■ Wasmann (1901), • Skwarra (1929 a). 
Tabelle Ib. NestgemeinschaftenmitmehralszmeiArten. Waagrechte Rubriken: Eindringerarten. 
X Oinonen {1956), + eigene Beobachtungen, ■ \Vasmann {1901), • Skwarra (1929 a). 

Formica fusca + Leptoth. acervorum 
Lasius niger 



Myrmica scabrinodis + M. ruginodis 

F. fusca - F. exsecta - F. sanguinea -sekapesä 



1. »Epäitsenäinen» naaras tunkeutuu isäntälajinsa pesään, jossa se joutuu 
kasvatiksi, adoptoiduksi. Isäntäyhteiskunnan kuningatar tai kuningattaret sur- 
mataan joko sen omien työläisten tai tunkeutujanaaraan toimesta. Tällaisten 
»epäitsenäisten» naaraiden taaruumiin karvoista erittyy makeaa nestettä, jota 
isäntämuurahaiset imeksivät halukkaasti, mikä selittää osittain sen, miksi pesän 
asukkaat eivät tapa tunkeilijaa, vaan alkavat hoitaa sitä. Syntyvä sekayhteis- 
kunta on ns. ottokasvattiyhteiskunta (adoptiokolonia). 

2. »Epäitsenäinen» naaras lyöttäytyy yhteen »itsenäisen» naaraan kanssa, joka 
saa hoitaakseen myös »epäitsenäisen» naaraan toukat. Niin pian kuin »itsenäinen» 
naaras on kasvattanut tarpeellisen määrän työläisiä, se tapetaan. Näin syntyy 
sekayhteiskunta, jota nimitetään hittoyhteiskunnaksi (allianssikolonia) . 

3. Vihdoin saattaa »epäitsenäinen» naaras tunkeutua pienen isäntälajinsa 
pesään ryöstäen sieltä kotelot tai ottaen koko pesän haltuunsa tappamalla kaikki 
sen yhteiskunnan imagot, ja muodostaa siten ns. ryöstöyhteiskunnan (rapina- 
kolonia). Tätä tyyppiä edustaisi meillä Harpagoxenus suUaevis, mutta kotimais- 
ten havaintojen mukaan (esim. 'VVellenius 1903) näyttää siltä, että Harpa- 
goxenuksen yhteiskunnan perustamistapa olisi lähinnä ottokasvattiyhteiskunta- 
tyyppiä. Siten meillä ei kenties tätä yhteiskunnan muodostustapaa esiinny. 

Edellä esitetyn valossa voidaan tarkemmin pohtia sekapesimisen syntyä. 
Aikaisemmin kiinnitin huomiota siihen DARWiNin teoriaa vastaan esitettyyn 
huomautukseen, että ainoastaan tiettyjen lajien yksilöt kelpaavat toisille orjiksi. 
Syyksi tähän on esitetty, että esim. laji A olisi aikojen kuluessa tottunut kasvat- 
tamaan toista lajia B ja tämä laji B - saatuaan koko kasvatuksensa A:lta - olisi 
tottunut etsimään orjikseen tai kasvattajikseen juuri A-lajin yksilöitä. Nyt kui- 
tenkin evoluutioteorian mukaisesti tämä pyrkimys saada juuri tiettyä lajia orjiksi 
olisi kehittynyt mutaatioiden kautta, eikä siis ole tottumuksen aiheuttama. Tä- 
män perusteella voidaan sanoa, että alkuperäisin sekapesimistyyppi on ottokas- 
vattiyhteiskunta, koska siinä tunkeutujanaaras otetaan enemmän tai vähem- 
män vapaaehtoisesti hoidettavaksi. Tästä pesästä saattaa kyllä kehittyä orjia 
pitävä ja koteloita ryöstävä yhteiskunta kasvattajien kuoltua. Ryöstöyhteis- 
kuntatj^pissä sensijaan kehitys on jo alunperin ryöstöasteella. Liittoyhteiskun- 
taa voi taasen pitää näiden kahden ty5^in välimuotona; se on kuitenkin lähem- 
pänä jälkimmäistä, sillä siinähän »epäitsenäinen» naaras tekee »ryöstömurhan» 
saadakseen haluamansa kotelot itselleen. Kuitenkin on huomattava, että kaikki 
orjia pitävät lajit, myös viimeksimainitut, ovat pesän alkuaikoina oikeastaan 
orjiensa ottokasvatteja, jotka vasta myöhemmässä vaiheessa aHstavat todella 
isäntänsä orjiksi. 

Tällaisen ajatuskehittelyn tuloksena on, että orjuus ja samalla yhteispesiminen 
on saanut alkunsa ei sattumanvaraisista ryöstöistä, kuten Darwin oletti, vaan 
vapaista huolehtimissuhteista, jotka ovat saattaneet aluksi muodostua sattuman- 
varaisesti ja useiden eri kokeilujen jälkeen on löytynyt sopiva, elintavoiltaan 
samankaltainen lajipari, joka sitten on fylogeneettisessä kehityksessään yhä pa- 
remmin sopeutunut yhteen mutaatioiden avulla evoluutioteorian mukaisesti. 
Täten on syntynyt uusi vaistotoimintasarja, joka on tarkoituksenmukainen seka- 
pesimistä silmälläpitäen. 

On selvää, että sekayhteiskunta muuttuu aikaa voittaen puhtaaksi yhden lajin 
pesäksi, ellei uusia orjia ryöstetä, koska yleensä isäntämuurahaisen naaraat tape- 
taan yhteiskuntaa muodostettaessa. Tällaisesta sekapesille yleisestä kiertokulusta 
ja yleensä sekapesän kehittymisestä olkoon esimerkkinä WASMANNin havainto- 

sarja (Järven 1905, mukaan) Formica truncorumista.: Formica fuscan pesään oli 
tunkeutunut truncorum-naar a.s, joka oli surmannut /Msca-naaraan. Truncorum- 
naaras muni munia, joista /«sca-työläiset pitivät liuolta. Munista tulleet trunco- 
mw- työläiset olivat paljon »laiskempia» kuin isäntänsä koettamattakaan auttaa 
niitä. Vielä 3. vuoden lopussa vanhat /«sca-työläiset hoitivat tnmcorum-naavasia 
ja sen jälkeläisiä, mutta 4. vuoden alussa ne kuolivat vanhuuttaan ja pesä 
muuttui yhden lajin asumaksi, siis truncomrumm. Tällöin kävivät truncorum- 
työläiset tilaisuuden tullen ryöstämässä uusia /«sca-työläisiä, jonka johdosta pesä 
muuttui jälleen sekayhteiskunnaksi. 

Tavallisesti itsenäisesti elävillä lajeilla isännäksi joutuminen tai orjien pito 
muuttaa suuresti niiden yleistä biologiaa; niiden elintavat sekä pesien muoto tule- 
vat toisenlaisiksi. Lisäksi tulee orjuuden degeneroiva vaikutus selvästi esille. 
Tämä koskee erikoisesti täysin itsenäisesti eläneitä muurahaisia, jotka ovat jou- 
tuneet hoitamaan jotakin toista lajia tai olemaan sen orjana. Esim. Lasius fuligi- 
nosuksen pesissä sen eläessä itsenäisesti on paljon muurahaisvieraita. Sensijaan 
sen muodostamista sekapesistä saa niitä turhaan hakea. Toisaalta taasen pesien 
rakenne muuttuu sekayhteiskunnassa joko toisen tai toisen lajin tyypillisen pesän 
kaltaiseksi tai niiden välimuodoksi kuten Formica sanguineaMa.. Orjuuden vaikutus 
näkyy esim. orjien iän lyhenemisenä; siten tavallisissa oloissa 7- vuotiaaksi elävä 
Formica fusca -työläinen kuolee jo 4-vuotiaana jouduttuaan alusta alkaen ole- 
maan orjana. Kun orjuus on huippuunsa kehittynyt ja sen vaikutus vakinisesti 
orjia pitäviin lajeihin käynyt ylenmäärin huonontavaksi, seuraa vastareaktio; 
kehitys alkaa käydä päinvastaiseen suuntaan ja orjuus muuttuu alkuperäiseksi 
suhteeksi, nim. vieraiden työläisten huolehtimiseksi avuttomista muurahais- 
lajeista. Tämäkin on eräs todistus sekapesien fylogeneettisesta synnystä esitetyn 
teorian puolesta. 

Sekayhteiskuntien rakennepiirteiden vertailu samojen lajien itsenäisesti elä- 
vien yhteiskuntien vastaaviin pesiin antaa omalta osaltaan tietoja sekapesimisen 
luonteesta. Tässä mielessä voidaan erottaa välimuotoiset pesät ja puhdastyyp- 
piset pesät. Edellistä ty57ppiä edustaa meillä ainoastaan Formica sanguinean 
pesät, jotka ovat maapesiä, kivenalus- tai kantopesiä, joissa on aina neulasia ja 
kariketta jonkinlaisena keontapaisena pesän päällä ja sivuilla. Myös F. trunco- 
rumin kantojen tukemia kekopesiä voitaisiin pitää välimuotoisina. Muiden seka- 
yhteiskuntia muodostavien lajien pesät ovat puhdasty5q)pisiä, siis puhtaita 
mätäs-, kivenalus-, kanto- tai kekopesiä riippuen lajin luontaisista pesistä. 

Sekapesät voidaan jakaa muurahaisten välisiä suhteita silmälläpitäen ehdoUi- 
siin ja ehdottomiin. Edellinen ryhmä voidaan jakaa vielä kahtia sen mukaan, 
tapahtuuko yhteiskunnan perustaminen aina apumuurahaisten avulla, vai voi- 
vatko ko. muurahaiset perustaa niitä myös itsenäisesti. EhdoUisia sekapesiä muo- 
dostavat kaikki Formicinae-alaheimon epäitsenäisesti elävät lajit, kun taas ehdot- 
tomia sekayhteiskuntia muodostaa meillä ainoastaan Harpagoxenus sublaevis. 

Sellaisia lajeja, jotka voivat myös itsenäisesti perustaa uusia yhteiskuntia. 

vaikka ne mielellään käyttävätkin apumuurahaisia, ovat meillä Formica exsecta, 
F. rufa-pratensis -ryhmä sekä F. uralensis, jotka kaikki muodostavat ottokasvatti- 
yhteiskuntia. Pesät ovat säännöllisesti puhtaita neulas-, ruohonkorsi- ym. kekoja. 
Apumuurahaisten avulla perustavat pesänsä aina Lasius fuliginosus, L. umbra- 
tus, L. mixtus ja F. cinerea, joilla kaikilla on puhtaat kanto-, mätäs- tai kivenalus- 
pesät, sekä F. truncorum. Kaikki nämä muodostavat ottokasvattiyhteiskuntia. 
Kaikki edellämainitut lajit voivat elää myös ilman orjia. Sensijaan siten ei ole 
laita F. sanguinean, joka onkin pisimmälle kehittynyt tässä suhteessa ja muodos- 
taa ikäänkuin välimuodon ehdollisten ja ehdottomien sekayhteiskuntatyyppien 
välille. Se ei pysty yleensä itsenäisesti perustamaan yhteiskuntaa; tosin sellai- 
sesta on mainintoja kirjallisuudessa (ks. esim. Viehmeyer 1909). Se saattaa käyt- 
tää orjinaan myös oman lajinsa yksilöitä, mikä selittää osittain sen, että useasti 
tapaa puhtaita F. sanguinea-pesiä. Toisaalta ovat sellaiset pesät saattaneet syn- 
tyä sekapesistä, joista apumuurahaiset ovat vanhuuttaan kuolleet. Sahlberg 
(1876) mainitsee, että ulkomailla on todettu Lasius alienuksenkin esiintyvän 
orjana, mutta tässä tapauksessa lienee kysymyksessä yhteispesä, jossa pesää tut- 
kittaessa molempien lajien käytävät ovat rikkoutuneet ja sekoittuneet toisiinsa. 
F. sanguinea on tunnetusti innokas orjien ryöstäjä, joka saattaa tyhjentää pesän 
ympäristön laajalti apumuurahaispesistä. 

Aivan erikoislaatuiset elintavat ovat meidän ainoalla loismuurahaisellamme 
Harpagoxenus sublaeviksella. Pitkään aikaan ei tunnettu sen koiraita eikä naa- 
raita, vaan luultiin, että se lisääntyy vain partenogeneettisesti. Se ei rakenna 
mitään varsinaista pesää vaan elää Leptothoraxien käytävissä hieman samaan 
tapaan kuin kuhnurit mehiläispesissä. Loiselämä on surkastuttanut sen suu- 
osatkin, mutta se pyst3ry kyllä itse syömään, eikä ole joutunut niin riippuvaiseksi 
isännistään kuin Ruotsissa esiintyvä Polyergus rufescens, jota isäntien täytyy 
kaikenlisäksi syöttää. H. sublaeviksen elintapoja on erikoisesti tutkinut Adlerz 
(1884). Kotimaisista tutkijoista on ennenkaikkea mainittava Wellenius (1903). 

Mitkä ovat sitten ne edellytykset, ne ominaisuudet, jotka tekevät sekapesimi- 
sen mahdolliseksi? Taulukkoa n:o 2 tarkastellessa huomaa, että orjat ja niiden 
orjuuttajamuurahaiset kuuluvat miltei poikkeuksetta samaan sukuun. Tätä 
ensimmäistä edellytystä varten ovat muurahaiset sopivasti monilajinen ryhmä, 
jossa lähisukuisia osapuolia on helposti saatavissa. Toisena sekapesien muodostu- 
mista edellyttävänä seikkana muurahaisilla on fylogeneettisesti kehittynyt vaisto- 
toimintasarjoja tätä tarkoitusta varten kuten todettiin sekapesimisen selvitte- 
lyssä edeUä. 

Tarkastellessa sekapesien jakautumista systematiikan kannalta, voi todeta, 
että suurin osa tapauksista esiintjry Formicinae-alaheimosaa., kun taas Myrmi- 
cj«ae-alaheimossa Harpagoxenusia. lukuunottamatta esiintyy vain yhteispesi- 
mistä. Täten nuo alaheimot olisivat erilaisilla yhteiskuntaelämäntasoilla. Seka- 
pesimisen synnyn selvittelystä kävi ilmi, että kysymys on sekundaarisesta, kehit- 
tyneestä piirteestä, joten FormicinaeXa. voitaisiin pitää muurahaisten Suomessa 



26 Wuorenrinne, Muurahaisten lajienvälisistä suhteista 

Taulukko 2. Sekayhteiskuntia muodostavat muurahaislajit apumuurahaisineen. + omat ha- 
vainnot, muut LARSSONin (1943) mukaan. 
Tabelle 2. Gemischte Kolonien bildende Arten und deren Hilfsameisen. + eigene Beobachtungen, 

sonst nach Larsson (1943). 



Ehdollinen sekapesämuodostus 
Fakultative Mischnestbildung 



Täysin epäitsenäiset 
Völlig unselbständig 

Lasius fuliginosus 

L. umbratus 

L. mixtus 
Lasius umbratus 

L. niger 

L. alienus 
Lasius mixtus 

L. niger 
Formica truncorum 

F. fusca 
Formica sanguinea 
+F. exsecta 

F. rufa-pratensis -ryhmä 
+F. truncorum 

F. fusca 

F. rufibarbis 

F. picea 



Osittain epäitsenäiset 
Zum Teil unselbständig 

Formica exsecta 

F. fusca 

Formica rufa-pratensis 
-ryhmä 

F. fusca 

F. rufibarbis 
Formica uralensis 

F. fusca 

F. picea 
Formica cinerea 

F. fusca 

F. rufibarbis 



Ehdoton sekapesämuodostus 
Obligatorische Mischnest- 
bildung 



Harpagoxenus sublaevis 
Leptothorax acervorum 
L. muscorum 
L. tuberum 



esiintyvistä alaheimoista fylogeneettisesti kehittyneimpänä, mitä osoittaa sekin, 
että niiden pesärakennelmat ovat monimutkaisempia kuin Myrmicinae-alahei- 
mossa. Formica-l2i]eista. on taas pisimmälle erikoistunut F. sanguinea, jos pide- 
tään tämän kehityssuunnan tunnusmerkkeinä kykyä käyttää monia eri lajeja 
orjina ja välimuotoisten pesien esiintymistä. Omaan suuntaansa, loisimiseen, on 
taas Harpagoxenus sublaevis kehittynyt. 

Alussa mainitsin, että vain muurahaisilla tavataan pesäyhdistymiä. Edellä 
esitetyn valossa voidaan tarkastella vastaavan ilmiön esiintymismahdollisuuksia 
toisilla yhteiskuntia muodostavilla pistiäisillä. Tällöin tulisivat lähinnä kysy- 
mykseen ampiaiset, kimalaiset ja mehiläiset. Molempien edellisten yhteiskunta- 
elämänasteet ovat tunnetusti alkeellisempia kuin muurahaisten, joten niillä ei 
kenties ole syntynyt vielä yhteispesimisessä tarvittavia vaistotoimintoja, vaikka 
sopivia läheisiä lajeja kyllä olisi. Sensijaan mehiläisillä saattaisi esiintyä pesä- 
yhdistymiä - nehän ovat korkealla tasolla yhteiskunnallisesti - mutta niidenkään 
vaistotoimintoihin ei sisälly minkään mehiläislajin suosimiskykyä. Lisäksi puut- 
tuu läheisiä lajeja. On siis todettava, että muurahaiset ovat todella ainutlaatui- 
sia tähän yhteiskuntaelämänsä puoleen nähden koko pistiäisten suuressa ja moni- 
lajisessa maailmassa. 



Suomen Hyönteistieteellinen Aikakauskirja 24, N:o 1. 1958. 2' 

Kirjallisuutta: Adlerz, G. 1884. Myrmecologiska studier I. Formicoxenus nitidulus 
Nyi. - Öfv. Kongi. Vet. Akad. Förhandl. 8.-Forel, A. 1893.Nester der Ameisen.Nat. forsch. 
Ges. XCV. - Jacobson, H. 1939. Die Ameisenfauna des Ostbaltischen Gebietes. Zschr. Morph. 
Ököl. Tiere 35, p. 389 - 454. - Järvi, T. H. 1905. Orjuuden alkuperä muurahaisilla. Luon- 
non Ystävä 9, p. 191 — 194. - Larsson, Sv. G. 1943. Myrer. Danmarks Fauna-49. - Morley, 
B. D. 1945. Observations on some plesibiotic colonies of ants (Hymenoptera) witli notes on 
some other mixtobiotic colonies. Proc. Roy. Entam. Soc. London, A 20, p. 1 - 3. - 1946. The 
interspecific relations of ants. Journ. Anim. Ecol. 15, p. 150- 154. - Oinonen, E. A. 1956. 
Kallioiden muurahaisista ja niiden osuudesta kallioiden metsittymiseen Etelä-Suomessa. 
Acta Entom. Fenn. 12. - Skwarra, E. 1929 a. Die Ameisenfauna des Zehlaubruches. Schr. 
Phys.-ökön. Ges. Königsberg LXVI: 2(2). - 1929 b: Formica fusca picea Nyi. als Moor- 
ameise. Zool. Anz. 82, p. 46 - 55. -Stitz, H. 1939. Ameisen oder Formicidae. Tierwelt Deutsch- 
lands 37: Hymenoptera 1. Jena. - Viehmkyer, H. 1908. Zur Koloniegriindung der prasitischen 
Ameisen. Biol. Zentr.-Bl. 28, p. 18 - 32. - 1909. Beobachtungen und Experimente zur Kolo- 
niegriindung von Formica sanguinea Latr. Zschr. wiss. Insektenbiol. V, p. 353 - 356. - 
Wasmann, e., 1901: Neues iiber die zusammengesetzten Nester und gemischten Kolonien der 
Ameisen. Allg. Zschr. Entom. 6, p. 359 - 371. - Wellenius, O. 1903. Ett meddelande om 
Tomognathus sublaevis Nyi. Medd. Soc. F. FL Fenn. 29, p. 70 — 72. — Wuorenrinne, H., 
1956: Thyreostheuius biovatus Camb.- ja Metopobactrus prominulus Camb.-hämähäkkien 
esiintymisestä Suomessa. Archivum Soc. 'Vanamo' 10, p. 

Ober die gegenseitigen Beziehungen der Ameisenarten. 

Re f e r a t . 

Verfasser gibt folgende auf finnische Verhältnisse angepasste Gruppierung der mixo- 
biotischen Erscheinungen in der Ameisenwelt. 

A. Von nur einer Art bewohnte Nester. 

B. Nestgemeinschaften, in denen jede Art ihre eigenen Gänge besitzt. 

1. Zufällige und fakultative Nestgemeinschaften. Die letzteren bilden die uberwie- 
gend grösste Gruppe (Tab. 1 a und 1 b). 

2. Obligatorische Nestgemeinschaften. In Finnland nur durch Formicoxenus nitidulus 



C. Gemischte Nester, deren Gangsysteme von mehreren Arten bewohnt sind (Tab. 2). 

1. Fakultative Mischnester. 

a. Nestgröndung erfolgt vöUig unselbständig. 

b. i> » zum Teil unselbständig. 

2. Obligatorische Mischnester. In Finnland nur bei Harpagoxenus sublaevis. 

Die zwischen den verschiedenen Arten bestehende Konkurrenz um den Nestort zwingt 
sie zu der Bildung von Nestverbänden. In reinen geschlossenen Beständen sind solche kaum 
zu finden, in Waldlichtungen, undichten Beständen und auf Felsen begegnet man ihnen reich- 
lich. 

Die gemischten Nester sind freien Pflegebeziehungen entsprungen, die irp Laufe der phylo- 
genetischen Entwicklung zu der Entstehung verschiedener Instinkthandlungsfolgen im Hin- 
blick auf das Gemeinschaftsnisten gefuhrt haben. Die gemischten Nestbauten Tverden in 
typenreine Stocknester, Nester unter Steinen und Biiltennester eingeteilt. Man begegnet 
ihnen bei alien anderen Arten dieser Gruppe ausser bei Formica sanguinea, deren Nest einen 
Zwischentyp vertritt, weil es teilweise die Form eines Kegelnestes hat. Phylogenetisch ist die 
Unterfamilie Formicinae weiter vorgeschritten; sie befindet sich auf einer höheren Stufe der 
Staatenbildung als die Unterfamilie Myrmicinae, in deren Bereich nur Nestgemeinschaften 
vorkommen; eine Ausnahme bildet Harpagoxenus sublaevis. 



Nur bei den Ameisen kann man solche sozialen Beziehungen zwischen den Arten vor- 
finden. Die iibrigen staatenbildenden Hymenopteren kommen hierbei nicht in Frage, denn 
bei ihnen fehlen die naheverwandten Arten, oder es ist bei ihnen nicht zu der Ausbildung 
nötiger Instinkthandlungsfolgen gekommen. 

Verfassers eigene Beobaclitungen iiber die Nestverbände der Ameisen in Finnland sind 
in den dem Aufsatz beigegebenen Tabellen zusammengefasst. 



